2002/905/EY: Komission päätös, tehty 29 päivänä lokakuuta 2002, varainhoitovuodelle 2003 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille (tiedoksiannettu numerolla K(2002) 4363)



Virallinen lehti nro L 313 , 16/11/2002 s. 0026 - 0029



Komission päätös, tehty 29 päivänä lokakuuta 2002, varainhoitovuodelle 2003 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille (tiedoksiannettu numerolla K(2002) 4363) (2002/905/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1), sellaisena kuin se on muutettuna asetuksella (EY) N:o 2535/95(2), ja erityisesti sen 6 artiklan, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(3) ja erityisesti sen 3 artiklan 2 kohdan, sekä katsoo seuraavaa: (1) Interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetun komission asetuksen (ETY) N:o 3149/92(4), sellaisena kuin se on viimeksi muutettuna asetuksella (EY) N:o 1098/2001(5), 2 artiklan mukaan komission on hyväksyttävä varainhoitovuoden 2003 osalta käytettävissä olevista määrärahoista rahoitettava jakelusuunnitelma. Suunnitelmassa on vahvistettava kunkin toimea soveltavan jäsenvaltion osalta erityisesti käytettävissä olevat enimmäisrahavarat suunnitelman toteuttamiseksi kussakin jäsenvaltiossa ja jokaisen tuotelajin määrä, joka voidaan poistaa interventiovarastoista. (2) Jäsenvaltiot, joita toimenpide koskee, ovat toimittaneet asetuksen (ETY) N:o 3149/92 1 artiklan mukaisesti vaaditut tiedot. (3) Varojen jakamista varten on tarpeen ottaa huomioon erityisesti tiedot siitä, missä määrin jäsenvaltiot ovat käyttäneet niille aikaisempina varainhoitovuosina myönnettyjä varoja. (4) Olisi sallittava suunnitelman toteuttamiseksi tarvittavat yhteisön sisäiset siirrot asetuksen (ETY) N:o 3149/92 7 artiklassa säädetyin edellytyksin. (5) Suunnitelmaa sovellettaessa asetuksen (EY) N:o 2799/98 3 artiklan mukaisena määräytymisperusteena olisi pidettävä julkisten varastojen tilivuoden alkamispäivää. (6) Suunnitelman tavoitteen täyttämiseksi olisi säädettävä tuotteiden jakelun porrastamisesta. (7) Komissio on koonnut tämän suunnitelman laatimisen yhteydessä yhteisön vähävaraisimpien henkilöiden ongelmiin perehtyneiden tärkeimpien järjestöjen lausunnot asetuksen (ETY) N:o 3149/92 2 artiklan 2 kohdan mukaisesti. (8) Tässä päätöksessä säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON TEHNYT TÄMÄN PÄÄTÖKSEN: 1 artikla Varainhoitovuoden 2003 osalta yhteisön vähävaraisimmille henkilöille asetuksen (ETY) N:o 3730/87 mukaisesti jaettavaksi tarkoitetut elintarviketoimitukset toteutetaan liitteessä I olevan vuosittaisen jakelusuunnitelman mukaan. 2 artikla Liitteessä II tarkoitetut yhteisön sisäiset siirrot ovat sallittuja. 3 artikla Vuosittaista suunnitelmaa sovellettaessa asetuksen (EY) N:o 2799/98 3 artiklassa tarkoitettu määräytymisperuste on 1 päivä lokakuuta 2002. 4 artikla Jos jaettavien tuotteiden määrä on yli 500 tonnia, osallistuvien jäsenvaltioiden on liitettävä tarjouskilpailuihin tarvittavat säännökset sen varmistamiseksi, että liitteessä I olevassa taulukossa b luetellut määrät jaetaan vuotuista suunnitelmaa täytäntöönpantaessa useammassa erässä hyväntekeväisyysjärjestöjen voimavarojen huomioon ottamiseksi. 5 artikla Tämä päätös on osoitettu kaikille jäsenvaltioille. Tehty Brysselissä 29 päivänä lokakuuta 2002. Komission puolesta Franz Fischler Komission jäsen (1) EYVL L 352, 15.12.1987, s. 1. (2) EYVL L 260, 31.10.1995, s. 3. (3) EYVL L 349, 24.12.1998, s. 1. (4) EYVL L 313, 30.10.1992, s. 50. (5) EYVL L 150, 6.6.2001, s. 37. LIITE I Vuotuinen jakelusuunnitelma varainhoitovuodeksi 2003 a) Käytettävissä olevat rahavarat suunnitelman täytäntöön panemiseksi kussakin jäsenvaltiossa: >TAULUKON PAIKKA> b) Jokaisen tuotelajin määrä, joka voidaan poistaa yhteisön interventiovarastoista sen jakamiseksi jäsenvaltioissa a kohdassa vahvistettujen määrien rajoissa: >TAULUKON PAIKKA> c) Määräraha Luxemburgille käytettäväksi seuraavien tuotteiden ostoon yhteisön markkinoilta: - maitojauhe: 26000 euroa - naudanliha: 16000 euroa. LIITE II Varainhoitovuoden 2003 suunnitelmassa sallitut yhteisön sisäiset siirrot >TAULUKON PAIKKA>